[pic] | KOMISIJA EVROPSKIH SKUPNOSTI |

Bruselj, 15.6.2009

COM(2009) 270 konč.

SKLEP SVETA

o stališču Evropske skupnosti na zasedanju Ministrskega sveta Energetske skupnosti (Sarajevo, 26. junija 2009)

OBRAZLOŽITVENI MEMORANDUM

Ministrski svet Energetske skupnosti se bo sestal 26. junija 2009 v Sarajevu (Bosna in Hercegovina). Da bi lahko Evropska skupnost sodelovala pri odločanju, mora določiti svoje stališče v skladu s členom 300 Pogodbe in določbami Sklepa Sveta z dne 29. maja 2006 o sklenitvi Pogodbe o Energetski skupnosti s strani Evropske skupnosti.

Predlog Sklepa Sveta se nanaša na vse točke dnevnega reda, o katerih naj bi odločal Ministrski svet, in so navedene v nadaljnjem besedilu. Za informacijo so spodaj navedene tudi druge točke dnevnega reda.

1. ELEMENTI ZA SKLEP

Komisija bo izrazila stališča Evropske skupnosti, kot je opredeljeno v prilogi k predlaganemu Sklepu, o naslednjih elementih za Sklep.

1.1. Proračunske zadeve

Komisija bo odobrila finančno razrešnico direktorja za leto 2008 na podlagi revizijskega poročila z dne 31. decembra 2008, poročila proračunskega odbora o reviziji za leto 2008 in poročila direktorja o izvrševanju proračuna. Odobrila bo proračun Energetske skupnosti za obdobje 2010–2011 v višini največ 3 250 000 za leto 2010 in 3 380 000 za leto 2011[1], če proračunski organ odobri ustrezna proračunska sredstva za obe leti.

1.2. Delovni program

Komisija bo odobrila delovni program Energetske skupnosti za obdobje 2010–2011.

1.3. Mandat direktorja

Komisija bo odobrila obnovitev mandata direktorja sekretariata Energetske skupnosti za drugo obdobje treh let.

1.4. Projektna skupina za obnovljive vire energije

Komisija bo odobrila ustanovitev projektne skupine za obnovljive vire energije, katere naloga bo usmerjena na izvajanje pred kratkim sprejete direktive v Energetski skupnosti.

2. DRUGI ELEMENTI

2.1. Točke brez razprave

Komisija bo odobrila sklepe prejšnjih dveh sestankov stalne skupine na visoki ravni in se seznanila z naslednjimi poročili:

- poročilo o izvajanju delovnega programa Energetske skupnosti;

- revizijsko poročilo za leto 2008, poročilo proračunskega odbora o reviziji za leto 2008 in poročilo direktorja o izvrševanju proračuna 2008;

- poročilo o odprtih primerih reševanja sporov.

Komisija bo odobrila tudi sestavo svetovalnega odbora, ki je bil ustanovljen s poslovnikom o reševanju sporov, ki ga je junija 2008 sprejel Ministrski svet Energetske skupnosti. Omeniti je treba, da bo Evropsko skupnost zastopal uradnik iz Evropske komisije in da lahko svetovalni odbor Ministrskemu svetu izda samo nezavezujoča mnenja.

2.2. Pristop novih pogodbenic

Komisija bo poročala o stanju pogajanj z Republiko Moldavijo, Ukrajino in Turčijo ter bo pozdravila prošnjo Gruzije[2].

2.3. Izvajanje pogodbe

Komisija se bo seznanila s poročilom o razvoju trga [bo dopolnjeno, ko bo poročilo na voljo].

2.4. Zanesljivost oskrbe

Komisija bo pozdravila rezultate prvega sestanka skupine za zanesljivost oskrbe Energetske skupnosti, ob tem pa poudarila, da je nujno treba tesno povezati dejavnosti te skupine in dejavnosti koordinacijske skupine EU za plin. Podprla bo tudi izmenjavo stališč o pričakovanem stanju oskrbe z električno energijo poleti 2009.

2.5. Obnovljivi viri energije

Komisija bo pozdravila začetek študije o izvajanju nove direktive EU o obnovljivih virih energije v okviru Energetske skupnosti in odobrila ustanovitev projektne skupine, ki bo spremljala njeno izvajanje (glej točko 1.4).

2.6. Energijska učinkovitost

Komisija se bo seznanila s končnim poročilom projektne skupine za energijsko učinkovitost in podprla njena priporočila o možnosti izvajanja nekaterih aktov zakonodaje EU v zvezi z energijsko učinkovitostjo v Energetski skupnosti. Da bi pripravila dokumente in nadalje pomagala pogodbenicam pri pripravljanju njihovih nacionalnih načrtov za energetsko učinkovitost, bo Komisija priporočila podaljšanje mandata projektne skupine do konca leta 2010.

Predlog

SKLEP SVETA

o stališču Evropske skupnosti na zasedanju Ministrskega sveta Energetske skupnosti (Sarajevo, 26. junija 2009)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti drugega pododstavka člena 300(2) Pogodbe,

ob upoštevanju Sklepa Sveta o sklenitvi Pogodbe o Energetski skupnosti s strani Evropske skupnosti (2006/500/ES – 29. maj 2006) ter zlasti členov 4 in 5 Sklepa,

ob upoštevanju predloga Komisije –

SKLENIL:

Edini člen

Zaradi zasedanja Ministrskega sveta Energetske skupnosti 26. junija 2009 v Sarajevu je stališče Skupnosti glede vprašanj, za katera se uporablja drugi pododstavek člena 300(2) Pogodbe, podano v prilogi k temu sklepu.

V Bruslju,

Za Svet

Predsednik

PRILOGA

Stališče Evropske skupnosti

- Evropska skupnost se strinja s finančno razrešnico direktorja sekretariata Energetske skupnosti za leto 2008.

- Evropska skupnost se strinja z delovnim programom Energetske skupnosti za obdobje 2010–2011.

- Evropska skupnost se strinja s sprejetjem proračuna Energetske skupnosti za obdobje 2010–2011 v višini največ 3 250 000 EUR za leto 2010 in 3 380 000 EUR za leto 2011, kar ustreza prispevku Evropske skupnosti v višini največ 3 188 250 EUR za leto 2010 in 3 315 780 EUR za leto 2011; če proračunski organ odobri ustrezna proračunska sredstva za obe leti.

- Evropska skupnost se strinja z obnovitvijo mandata direktorja sekretariata Energetske skupnosti za drugo obdobje treh let.

- Evropska skupnost se strinja z ustanovitvijo projektne skupine za obnovljive vire energije v okviru predlaganega mandata.

[1] V členih 74 in 88 Pogodbe o ustanovitvi Energetski skupnosti je navedeno, da Ministrski svet Energetske skupnosti sprejme proračun Energetske skupnosti vsaki dve leti na predlog Evropske komisije. Ustrezni predlog Komisije je bil sprejet […].

[2] Komisija je dne […] predložila Svetu priporočilo o pooblastitvi Komisije za začetek pogajanj o pogojih za pridružitev Gruzije Energetski skupnosti.